rejauldu/bengali-wikipedia huggingface dataset:
চট্টগ্রাম পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চট্টগ্রাম পল্লী বিদ্যুৎ সমিতি-১ চট্টগ্রাম বিভাগের চট্টগ্রাম জেলায় ৭টি জোনাল অফিস, ১টি সাব-জোনাল অফিস, ১টি এরিয়া অফিস এবং ২৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চট্টগ্রাম পল্লী বিদ্যুৎ সমিতি-১ নিবন্ধিত হয় ২ জানুয়ারি, ১৯৮৬ সালে এবং বানিজ্যিকভাবে বিদ্যুতায়িত হয় ৭ মার্চ ১৯৮৮ সালে।   ইতিহাস  চট্টগ্রাম পল্লী বিদ্যুৎ সমিতি-১ এর যাত্রা শুরু হয় ১৯৮৫ সালে। এ সমিতির অধীনে ৮টি উপজেলা, ৯৪টি ইউনিয়ন ও ৪৮৪টি গ্রাম রয়েছে। এর সদর দপ্তর চট্টগ্রামের পটিয়ায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  লোহাগাড়া জোনাল অফিস  চন্দনাইশ জোনাল অফিস  বোয়ালখালী জোনাল অফিস  আনোয়ারা জোনাল অফিস  বাঁশখালী জোনাল অফিস  সাতকানিয়া জোনাল অফিস  কর্ণফুলী জোনাল অফিস   সাব-জোনাল অফিসসমূহ   গুনাগরি সাব-জোনাল অফিস   এরিয়া অফিসসমূহ   রুস্তমহাটা এরিয়া অফিস   গ্রাহক সংখ্যা  চট্টগ্রাম পল্লী বিদ্যুৎ সমিতি-১ এর প্রায় ছয় লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ১৭৫৮ বর্গকিলোমিটার  সিষ্টেম লস: ৯.২৬% (জানুয়ারি, ২০২২ পর্যন্ত)  উপকেন্দ্র: ২৫টি  মোট নির্মিত লাইন: ৭৪৯৩.১৮৫ কিলোমিটার   তথ্যসূত্র   বিষয়শ্রেণী:১৯৭৭-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
লিন নিউজ,  ইলিফ মিডিয়া দ্বারা প্রকাশিত একটি সংবাদপত্র। এটি প্রতি মঙ্গলবার এবং শুক্রবার ইংল্যান্ডের নরফোকের কিংস লিনে প্রকাশিত হয়।   এটি এর আগে জনস্টন প্রেসের মালিকানাধীন ছিল, তবে জানুয়ারী ২০১৭ এ এটি ইলিফ মিডিয়া কিনেছিল। তার পর থেকে এটি কেমব্রিজে ছাপা হচ্ছে।    এর ভগিনী সংবাদপত্রের মধ্যে অন্তর্ভুক্ত আছে কেমব্রিজ ইন্ডিপেন্ডেন্ট এবং ফিনল্যান্ডের ফিনল্যান্ড সিটিজেন ।    তথ্যসূত্র    বহিঃসংযোগ    লিন নিউজের ওয়েবসাইট  বিষয়শ্রেণী:নরফোকের সংবাদপত্র
thumb|upright=1.35|right|অন্তিম ভোজ, ১৪৯০-এর দশকে লিওনার্দো দা ভিঞ্চির আঁকা একটি দেয়ালচিত্র, ক্রুশারোপণের পূর্বে প্রেরিতবর্গের সঙ্গে যীশুর নিস্তারপর্বের ভোজের একটি চিত্রায়ণ। সান্তা মারিয়া দেল্লে গ্রাজি, মিলান। thumb|upright=1.35|যীশু ও তাঁর বারোজন শিষ্য, চি-রো প্রতীকের ☧ সাথে ফ্রেস্কো, দোমিতিয়ার ভূগর্ভস্থ সমাধি, রোম।  প্রেরিতগণ (, , , ; প্রেরিতবর্গ, বারো প্রেরিত, বারো শিষ্য বা শুধু বারো নামেও পরিচিত) ছিলেন খ্রীষ্টীয় ধর্মতত্ত্ব ও মণ্ডলীতত্ত্বে নূতন নিয়ম অনুসারে যীশুর প্রাথমিক শিষ্যগণ। খ্রীষ্টীয় ধর্মতত্ত্বের পাশাপাশি ইসলামি ধর্মতত্ত্বও পবিত্র কোরআন অনুসারে প্রেরিতদের হাওয়ারি () হিসেবে স্বীকৃতি দেয়।Historical Dictionary of Prophets In Islam And Judaism, Brandon M. Wheeler, Disciples of Christ: "Islam identifies the disciples of Jesus as Peter, Philip, Andrew, Matthew, Thomas, John, James, Bartholomew, and Simon" খ্রীষ্টীয় ১ম শতাব্দীতে যীশুর জীবন ও পরিচর্যার সময় প্রেরিতগণ ছিলেন তাঁর সবচেয়ে কাছের অনুসারী এবং যীশুর সুসমাচারের বাণীর প্রারম্ভিক শিক্ষক।  চারটি আনুশাসনিক সুসমাচার অনুসারে বারো প্রেরিত হলেন:  প্রেরিত পিতর  প্রেরিত আন্দ্রিয়  সিবদিয়ের পুত্র যাকোব  প্রেরিত যোহন  প্রেরিত ফিলিপ  প্রেরিত বর্থলময়  প্রেরিত থোমা  প্রেরিত মথি  আল্‌ফেয়ের পুত্র যাকোব  প্রেরিত যিহূদা থদ্দেয়  প্রেরিত শিমোন  ঈষ্করিয়োতীয় যিহূদা  বাইবেলীয় আখ্যান বারোজন শিষ্যের প্রেরিত-পদে নিয়োগ প্রেরিতগণকে নিযুক্তকরণ হল যীশুর পরিচর্যার একটি পর্ব যা সকল সংক্ষেপিত সুসমাচারে আবির্ভূত হয়: মথি ১০:১–৪, মার্ক ৩:১৩–১৯ ও লূক ৬:১২–১৬। এটি যীশুর শিষ্যদের মধ্য থেকে দ্বাদশ প্রেরিতের প্রাথমিক মনোনয়নকে নির্দেশ করে।Riley, Harold. 1992. The First Gospel. . p. 47.Mills, Watson E., and Roger Aubrey Bullard. 1998. Mercer Dictionary of the Bible. . p. 48  সাধু লূক লিখিত সুসমাচার অনুসারে:  সাধু মথি লিখিত সুসমাচারে এই ঘটনাটি যীশু কর্তৃক একজন শুষ্কহস্ত লোককে আরোগ্যদানের অলৌকিক কাজটির কিছুক্ষণ পূর্বে সংঘটিত হয়। সাধু মার্ক ও লূক লিখিত সুসমাচারে এটি যীশুর অলৌকিক কার্যাবলির পরে অনুষ্ঠিত হয়।Strauss, David Friedrich. 1860. The Life of Jesus. Published by Calvin Blanchard. p. 340.   তথ্যসূত্র   বিষয়শ্রেণী:খ্রিস্টান ধর্মীয় পেশা বিষয়শ্রেণী:খ্রিস্টধর্ম প্রচারণা বিষয়শ্রেণী:খ্রিস্টান পরিভাষা বিষয়শ্রেণী:নিউ টেস্টামেন্টের ব্যক্তি
thumb|দক্ষিণডিহি রবীন্দ্র কমপ্লেক্সের বর্হিঃদৃশ্য। দক্ষিণডিহি রবীন্দ্র কমপ্লেক্স বিশ্বকবি রবীন্দ্রনাথ ঠাকুরের স্মৃতি বিজড়িত একটি স্থান, যা খুলনা শহরের দক্ষিণডিহিতে অবস্থিত। খুলনা শহর থেকে ১৯ কিলোমিটার দূরে অবস্থিত ফুলতলা উপজেলার তিন কিলোমিটার উত্তর পশ্চিমে দক্ষিণডিহি অবস্থিত। এটি রবীন্দ্রনাথ ঠাকুরের শ্বশুরবাড়ি। কলকাতার জোড়া সাঁকোর বিখ্যাত ঠাকুর পরিবারের সঙ্গে দক্ষিণ ডিহির সম্পর্ক নিবিড়। রবীন্দ্রনাথ ঠাকুরের মা সারদা সুন্দরী দেবী জন্ম গ্রহণ করে ছিলেন এই দক্ষিণডিহি গ্রামে। রবীন্দ্রনাথের কাকী ত্রিপুরা সুন্দরী দেবী এই গ্রামেরই মেয়ে। রবীন্দ্রনাথের স্ত্রী মৃণালিনী দেবী দক্ষিণ ডিহির -ই মেয়ে। তার ভালো নাম ভবতারিণী, বিবাহের পর তার নাম রাখা হয় মৃণালিনী দেবী।[munshigonjerkagoj.com/post.php?id=20034 মুন্সিগঞ্জের কাগজ] ১৮৮২ পুজার ছুটির সময় জ্ঞানদানন্দিনী দেবী উৎসাহী হয়ে বাস্তভিটা দেখবার অযুহাতে যশোরের নরেন্দ্রপুর যান। উদ্দেশ্য কাছাকাছি পীরালী পরিবারের মধ্য হতে বধু সংগ্রহ জ্ঞানদানন্দিনীর সঙ্গে কাদম্বী দেবী, বালিকা ইন্দ্রানি, বালক সুরেন্দ্র নাথ ও রবীন্দ্রনাথ আসেন পুরাতন ভিটা দেখতে সে সময় ফুলতলা গ্রামের বিনিমাধব রায় চৌধূরীর কন্যা ভবতারিনীকে তারা দেখেন।রবীন্দ্র জীবন প্রভাত কুমার মুখোপাধ্য প্রথম খন্ড পৃ ১৯২ পাদটীকা দ্রষ্টব্য ২ যৌবনে কবি কয়েক বার তার মায়ের সঙ্গে দক্ষিণডিহি গ্রামের মামা বাড়িতে এসেছিলেন। এখানে কবিগুরু ও কবিপত্নীর আবক্ষ মূর্তি স্থাপন করা হয়েছে। ২৫শে বৈশাখ ও ২২শে শ্রাবণে এখানে নানা আয়োজনে রবীন্দ্রজয়ন্তী ও কবিপ্রয়াণ দিবস পালন করা হয়।  আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বহিঃসংযোগ  বিষয়শ্রেণী:রবীন্দ্রনাথ ঠাকুর বিষয়শ্রেণী:খুলনা জেলার দর্শনীয় স্থান বিষয়শ্রেণী:খুলনা জেলার প্রত্নতাত্ত্বিক স্থাপনা বিষয়শ্রেণী:খুলনা জেলা বিষয়শ্রেণী:ঠাকুর পরিবার
অস্ট্রেলিয়া নারী ক্রিকেট দল ২০২৩ সালের জুলাই মাসে তিনটি একদিনের আন্তর্জাতিক (ওডিআই) ম্যাচ খেলার জন্য আয়ারল্যান্ড সফর করে। সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। সিরিজের ম্যাচসমূহ ডাবলিনের ক্লনটার্ফ ক্রিকেট ক্লাব মাঠে অনুষ্ঠিত হয়। সিরিজে অস্ট্রেলিয়া ২–০ ব্যবধানে জয়ী হয়।  দলীয় সদস্য  লরা ডেলানি (অধি.)  অ্যাভা ক্যানিং  অ্যামি হান্টার (উই.)  আরলিন কেলি  এইমি ম্যাগুয়ায়ার  ওর্লা প্রেন্ডারগাস্ট  কারা মারে  গ্যাবি লুইস  জর্জিনা ডেম্পসি  জেন ম্যাগুয়ায়ার  ম্যারি ওয়ালড্রন (উই.)  রেবেকা স্টোকেল  লিয়া পল  লুইস লিটল  শনা কাভানা (উই.) অ্যালিসা হিলি (অধি.) (উই.)  তালিয়া ম্যাকগ্রা (সহ-অধি.)  অ্যানাবেল সাদারল্যান্ড  অ্যাশলি গার্ডনার  আলানা কিং  এলিস পেরি  কিম গার্থ (উই.)  গ্রেস হ্যারিস  জর্জিয়া ওয়্যারহাম  জেস জোনাসেন  টেস ফ্লিনটফ  ডার্সি ব্রাউন  ফিবি লিচফিল্ড  বেথ মুনি (উই.)  হেদার গ্রাহাম চোটের কারণে হেদার গ্রাহাম সিরিজ থেকে ছিটকে গেলে তাঁর পরিবর্তে অস্ট্রেলিয়া দলে টেস ফ্লিনটফকে নেয়া হয়। সিরিজের শেষ ম্যাচের আগে আয়ারল্যান্ড দলে শনা কাভানাকে যোগ করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আইরিশ ক্রিকেট বিষয়শ্রেণী:২০২৩-এ অস্ট্রেলীয় ক্রিকেট বিষয়শ্রেণী:অস্ট্রেলিয়া ক্রিকেট দলের আয়ারল্যান্ড সফর বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা অস্ট্রেলিয়া ২০২৩
গ্রেটার টলেডোর ইসলামিক সেন্টার হল টলেডো মেট্রোপলিটন এলাকার একটি সংগঠন।   ইতিহাস  ১৯৩৮ সালে প্রতিষ্ঠিত সিরিয়ান আমেরিকান মুসলিম সোসাইটি বর্তমান সংগঠনের পূর্বসূরি হিসেবে কাজ করেছিল।  সোসাইটি ওহাইওর টলেডোতে তাদের প্রথম মসজিদ নির্মাণ করে। এর নির্মাণ কাজ ১৯৫২ সালে শুরু হয় এবং ১৯৫৪ সালে শেষ হয়। এই মসজিদটি ওহাইওতে প্রথম এবং মার্কিন যুক্তরাষ্ট্রের তৃতীয়।  ইসলামিক সোসাইটি অফ টলেডোর আমন্ত্রণে টোলেডো ইসলামিক সোসাইটি অফ নর্থ আমেরিকার দ্বিতীয় আন্তর্জাতিক মুসলিম সম্মেলনের আয়োজন করে।  ওহাইওর পেরিসবার্গে বর্তমান মসজিদের জমি ১৯৭৮ সালে কেনা হয়েছিল।  ভবনটি সঠিকভাবে মক্কার সঠিকভাবে মুখ করছে কিনা তা নিশ্চিত করার জন্য টলেডো বিশ্ববিদ্যালয়ের জ্যোতির্বিদদের সাথে পরামর্শ করা হয়েছিল। ১৯৮০ সালে এর ভিত্তিপ্রস্তর স্থাপন করা হয় এবং নির্মাণ কাজ ১৯৮২ সালের সেপ্টেম্বর থেকে ১৯৮৩ সাল পর্যন্ত চলে। ১৯৮৩ সালের ২৩শে অক্টোবর বর্তমান ইসলামিক সেন্টারের আনুষ্ঠানিক উদ্বোধন অনুষ্ঠিত হয়। উদ্বোধনের সময় নিউ ইয়র্ক টাইমস এটিকে উত্তর আমেরিকার বৃহত্তম ঐতিহ্যবাহী শৈলীর মসজিদ বলে অভিহিত করেছিল।  ২০০১ সালে কেন্দ্রটি তাদের প্রথম মহিলা সভাপতি নিযুক্ত করে। তিনি মার্কিন যুক্তরাষ্ট্রের মধ্যে ইসলামিক সেন্টারের প্রথম মহিলা সভাপতিও ছিলেন। ১১ সেপ্টেম্বরের হামলার পর মসজিদে গুলি চালানো হয়। যার ফলে স্থানীয় সম্প্রদায় মসজিদের চারপাশে একটি মানব প্রতিরক্ষামূলক প্রাচীর তৈরি করে। পাশাপাশি স্থানীয় গির্জাগুলি মুসলমানদের বাইরে যাওয়ার সময় নিরাপদ বোধ করার জন্য  প্রহরী নিয়োগ করে।  ২০০৪ সালে পুরাতন পলিস্টাইরিন এবং কংক্রিট গম্বুজ  নতুন সোনার প্রলেপযুক্ত অ্যালুমিনিয়াম জিওডেসিক গম্বুজ দিয়ে মসজিদটি আবার বানানো হয়।  ২০১২ সালে রাতে এক অগ্নিসংযোগকারী মসজিদটিতে আক্রমণ করে। ভবনের অগ্নিনির্বাপক যন্ত্রের মাধ্যমে আগুন নেভানো হয়।  কোভিড-১৯ মহামারীর শুরুতে, স্বাস্থ্য পেশাদারদের প্রতি সমর্থন জানাতে গ্রেটার টলেডো ইসলামিক সেন্টারে নীল আলোয় আলোকিত করা হয়েছিল।   স্থাপত্য ও সেবা  মসজিদটিতে একটি সোনার প্রলেপযুক্ত অ্যালুমিনিয়াম জিওডেসিক গম্বুজ রয়েছে। এর ব্যাস , ও উচ্চতা । এই গম্বুজটি ১৩৫ ফুট উঁচু দুটি লম্বা মিনারের মাঝে অবস্থিত। মসজিদটি রঙিন কাচের ব্যবহারের জন্য বিখ্যাত।  ক্যাম্পাসে একটি বেসরকারি বিদ্যালয় রয়েছে। বিদ্যালয়ের নাম ইসলামিক স্কুল অফ গ্রেটার টোলেডো। সেন্টারটি একটি খাদ্য ব্যাংকও পরিচালনা করে।  এই কেন্দ্রটি বার্ষিক আন্তর্জাতিক উৎসবের আয়োজন করে।   তথ্যসূত্র   বিষয়শ্রেণী:যুক্তরাষ্ট্রের মসজিদ বিষয়শ্রেণী:ওহাইওতে মসজিদ বিষয়শ্রেণী:মার্কিন যুক্তরাষ্ট্রে ইসলাম
কিয়ানু গ্রেগরি কুপিদু (, ; জন্ম: ১৫ জানুয়ারি ১৯৯৮; কিয়ানু কুপিদু নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৫ সালে, কুপিদু দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৯ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন কিয়ানু গ্রেগরি কুপিদু ১৯৯৮ সালের ১৫ই জানুয়ারি তারিখে দক্ষিণ আফ্রিকার সোয়েতোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কুপিদু দক্ষিণ আফ্রিকা অনূর্ধ্ব-১৭ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০১৫ সালে তিনি  দক্ষিণ আফ্রিকা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ আফ্রিকা  ২০১৯  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মামেলোদি সানডাউন্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক যুব ফুটবলার বিষয়শ্রেণী:দক্ষিণ আফ্রিকার অনূর্ধ্ব-১৭ আন্তর্জাতিক ফুটবলার বিষয়শ্রেণী:দক্ষিণ আফ্রিকার আন্তর্জাতিক ফুটবলার
বরিস লেয়োনিদভিচ পাস্তের্নাক () (১০ ফেব্রুয়ারি [মতান্তরে ২৯ জানুয়ারি] ১৮৯০-মে ৩০, ১৯৬০) ছিলেন রুশ সাহিত্যের অন্যতম বিখ্যাত কবি, ঔপন্যাসিক এবং অনুবাদক। রাশিয়ায় পাস্তের্নাকের কাব্য সমগ্র মাই সিস্টার, লাইফ হচ্ছে রুশ ভাষায় সবচেয়ে প্রভাববিস্তারকারী ও অন্যতম জনপ্রিয় রচনা। গ্যেটে, পেদ্রো কাল্দেরন দে লা বার্কা এবং উইলিয়াম শেক্সপিয়ারের বহু মঞ্চনাটক তিনি অনুবাদ করেন আর সেসব মঞ্চনাটক এখনও রুশ জনগণের কাছে সমানভাবে জনপ্রিয়।  রাশিয়ার বাইরে পাস্তের্নাক পরিচিত তার ডক্টর জিভাগো উপন্যাসের জন্য। ১৯০৫ সালের রুশ বিপ্লব ও দ্বিতীয় বিশ্বযুদ্ধের মধ্যবর্তী সময়ের ঘটনাপ্রবাহ নিয়ে গ্রন্থটি রচিত। সমাজতান্ত্রিক রাষ্ট্রচিন্তার আদর্শের সাথে সাংঘর্ষিক হওয়ায় উপন্যাসটি তৎকালীন সোভিয়েত ইউনিয়নে প্রকাশ করা সম্ভব হয়নি। পরবর্তীতে ১৯৫৭ সালে ইতালির মিলানে এটি প্রকাশিত হয়। তার পরের বছরই এ উপন্যাসের জন্য পাস্তের্নাক সাহিত্যে নোবেল পুরস্কারের জন্য মনোনিত হন। কিন্তু ব্যাপারটি সোভিয়েত সরকার ভালভাবে নেয় নি। সোভিয়েত সরকারের চাপে এবং তার বিরুদ্ধে চলমান আন্দোলনের পরিপ্রেক্ষিতে তিনি নোবেল পুরস্কার বর্জনের সিদ্ধান্ত নেন। নোবেল কমিটির কাছে লেখা এক পত্রে তিনি উল্লেখ করেন, সোভিয়েত সরকারের প্রতিক্রিয়াই তার পুরস্কার বর্জনের প্রধান কারণ।  ১৯৬০ সালে ফুসফুসের ক্যান্সারে তার মৃত্যু হয়।  বিষয়শ্রেণী:১৮৯০-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:রুশ ঔপন্যাসিক বিষয়শ্রেণী:রুশ কবি বিষয়শ্রেণী:রুশ নাট্যকার বিষয়শ্রেণী:রুশ সাহিত্যিক বিষয়শ্রেণী:নোবেল বিজয়ী সাহিত্যিক বিষয়শ্রেণী:২০শ শতাব্দীর পুরুষ লেখক বিষয়শ্রেণী:সোভিয়েত ভিন্নমতাবলম্বী বিষয়শ্রেণী:খ্রিস্টান কবি বিষয়শ্রেণী:ইহুদি কবি বিষয়শ্রেণী:ইহুদি লেখক বিষয়শ্রেণী:আধুনিকতাবাদী লেখক বিষয়শ্রেণী:রুশ ইহুদি বিষয়শ্রেণী:সোভিয়েত পুরুষ লেখক বিষয়শ্রেণী:সোভিয়েত নোবেল বিজয়ী বিষয়শ্রেণী:উইলিয়াম শেকসপিয়রের অনুবাদক বিষয়শ্রেণী:মস্কোর লেখক
বিনীত শ্রীনিবাসন (জন্ম ১ অক্টোবর ১৯৮৪)  একজন ভারতীয় অভিনেতা, পরিচালক, চিত্রনাট্যকার, নেপথ্য সঙ্গীতশিল্পী এবং গীতিকার, যিনি প্রধানত মালয়ালম সিনেমায় কাজ করেন। তিনি অভিনেতা ও চিত্রনাট্যকার শ্রীনিবাসনের বড় ছেলে।    প্রারম্ভিক জীবন  বিনীত শ্রীনিবাসন মালয়ালম চিত্রনাট্যকার এবং অভিনেতা শ্রীনিবাসন এবং বিমলার বড় ছেলে।  তার ছোট ভাই ধ্যান শ্রীনিবাসনও একজন অভিনেতা।  তিনি রানী জয় উচ্চ মাধ্যমিক বিদ্যালয়ে পড়াশোনা করেন।  তিনি চেন্নাইয়ের কেসিজি কলেজ অফ টেকনোলজি থেকে যন্ত্র প্রকৌশলে স্নাতক হন।    কর্মজীবন  তিনি মালায়ালাম চলচ্চিত্র সাইকেলের অন্যতম প্রধান চরিত্রে অভিনয়ের মাধ্যমে আত্মপ্রকাশ করেন, যেটি বক্স অফিসে ভালো ব্যবসা করেছিল।   মালারভাদি আর্টস ক্লাব, তার পরিচালনায় প্রথম চলচ্চিত্র, ২০১০ সালে বিশ্বব্যাপী প্রেক্ষাগৃহে মুক্তি পায়। এটি তার নির্দেশনা, গল্প, চিত্রনাট্য, সঙ্গীত, স্কোর এবং কাস্টদের দ্বারা অসাধারণ অভিনয়ের জন্য সমালোচকদের প্রশংসা অর্জন করে। ছবিটি উল্লেখযোগ্য বাণিজ্যিক সাফল্যও অর্জন করে।  তার সর্বশেষ চলচ্চিত্র, বর্ষঙ্গলক্কু শেশম, ১১ এপ্রিল, ২০২৪ এ বিশ্বব্যাপী মুক্তি পায়।    ব্যক্তিগত জীবন  ৩০ মার্চ ২০০৪ থেকে আট বছরের দীর্ঘ সম্পর্কের পর ১৮ অক্টোবর ২০১২ তারিখে বিনীত দিব্যা নারায়ণনকে বিয়ে করেন। তিনি চেন্নাইয়ের কেসিজি কলেজ অফ টেকনোলজিতে তার জুনিয়র ছিলেন। "Vineeth-Divya wedding".  ManoramaOnline, 18 October 2012. এই দম্পতির এক ছেলে, বিহান দিব্যা বিনীত ও মেয়ে শানায়া দিব্যা বিনীত রয়েছে।    তথ্যসূত্র    বহিঃসংযোগ              Vineeth Sreenivasan on MSI  বিষয়শ্রেণী:কেরালা চলচ্চিত্র সমালোচনা পুরস্কার বিজয়ী বিষয়শ্রেণী:কেরলের সঙ্গীতশিল্পী বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:মালয়ালম চলচ্চিত্র পরিচালক বিষয়শ্রেণী:মালয়ালম চলচ্চিত্র প্রযোজক বিষয়শ্রেণী:কণ্ণুর জেলার ব্যক্তি বিষয়শ্রেণী:১৯৮৪-এ জন্ম বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:কেরলের অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:ভারতীয় গায়ক বিষয়শ্রেণী:জীবিত ব্যক্তি বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:কেরলের চিত্রনাট্যকার বিষয়শ্রেণী:কেরলের চলচ্চিত্র প্রযোজক বিষয়শ্রেণী:কন্নুরের অভিনেতা
ম্যানচেস্টার সেন্ট্রাল মসজিদ এবং ইসলামিক কালচারাল সেন্টার ("ভিক্টোরিয়া পার্ক মসজিদ" নামেও পরিচিত) ইংল্যান্ডের ম্যানচেস্টারে অবস্থিত একটি মসজিদ। মাঝে মাঝে এটি জামে মসজিদ নামেও পরিচিত। এটি কারি মাইল এর কাছে ভিক্টোরিয়া পার্ক, ম্যানচেস্টারের মাঝখানে অবস্থিত। এটি ম্যানচেস্টারের মুসলিম সম্প্রদায়ে একটি গুরুত্বপূর্ণ ভূমিকা পালন করে। ইমাম ও খতিব হাফিজ মুঈন উদ্দীন আক্তার এবং ক্বারী হাফিজ জাভেদ আক্তার মসজিদের নেতা ছিলেন। কিন্তু ২০১৮ সালে তারা চলে যান। ক্বারী জাভেদ রমজানে তারাবীহ নামাজের নেতৃত্বও দেন।  ভিক্টোরিয়া পার্ক মসজিদ দুটি সংলগ্ন বাড়ি দিয়ে শুরু হয়েছিল এবং এর একটির মালিক ছিল ১৯০০ এর দশকের শুরু থেকে ম্যানচেস্টারে কর্মরত সিরিয়ার বস্ত্র ব্যবসায়ীরা,http://digirep.rhul.ac.uk/items/868a4006-2640-06b0-4ed4-cfce4279b814/1/Mohammed_Seddon.Muslim_and_Jewish_Communities_in_19C_Manchester.pdf মুসলিম and Jewish Communities in Nineteenth Century Manchester] মোহাম্মদ সিদ্দিক সেডডন এবং অন্যটির মালিক ছিল রাশোলমে ও লংসাইট এর কাছাকাছি এলাকায় বসবাসকারী মূলত এশীয় সম্প্রদায়।  ১৯৭১ সালে, জামিয়াত-উল-মুসলেমিন, ম্যানচেস্টার, ভিক্টোরিয়া পার্কে একটি উদ্দেশ্য-নির্মিত মসজিদের কাজ শুরু করে এবং দুটি বাড়ি ভেঙে "নতুন চেহারার" মসজিদটি তার বর্তমান রূপ নেয়। বছরের পর বছর ধরে বেশ কয়েকবার এর সম্প্রসারণ ও পরিবর্তন করা হয়েছে।  এই মসজিদটি ভারতীয় উপমহাদেশের বেরেলভী সম্প্রদায়ের শিক্ষা অনুযায়ী পরিচালিত হয়।Scantlebury, Elizabeth. 1995. “Muslims in Manchester: The Depiction of a Religious Community.” New Community 21(3): 427.  আরও দেখুন ইংল্যান্ডে ইসলাম বেরেলভী আন্দোলন ব্রিটিশ মুসলিম ফোরাম  তথ্যসূত্র  বহিঃসংযোগ জামিয়া মসজিদ ম্যানচেস্টার অফিসিয়াল ওয়েবসাইট ফয়েজ এ ইসলাম  বিষয়শ্রেণী:ম্যানচেস্টারের মসজিদ বিষয়শ্রেণী:বেরেলভী মসজিদ
কল্যাণী (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে কল্যাণী বিধানসভা কেন্দ্রটি গঠিত হয়।   এলাকা  ভারতের সীমানা পুনর্নির্ধারণ কমিশনের নির্দেশিকা অনুসারে, ৯২ নং কল্যাণী (এসসি) বিধানসভা কেন্দ্রটি কল্যাণী পৌরসভা, গয়েশপুর পৌরসভা, এবং চান্দুরিয়া-২, কাঁচরাপাড়া, মদনপুর-১, মদনপুর-২, সগুণা, সারাতি এবং শিমুরালি গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।  কল্যাণী (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত।   বিধানসভার বিধায়ক   নির্বাচনেরবছরকেন্দ্রবিধায়করাজনৈতিক দল ২০১১কল্যাণীডা. রমেন্দ্রনাথ বিশ্বাসসর্বভারতীয় তৃণমূল কংগ্রেস২০১৬ডা. রমেন্দ্রনাথ বিশ্বাসসর্বভারতীয় তৃণমূল কংগ্রেস   নির্বাচনী ফলাফল   ২০২১  ২০২১ সালের নির্বাচনে, তৃণমূল কংগ্রেসের অনিরুদ্ধ বিশ্বাস বিজেপির-এর অম্বিকা বিশ্বাসের কাছে পরাজিত হন।   ২০১১  ২০১১ সালের নির্বাচনে, তৃণমূল কংগ্রেসের ডা. রমেন্দ্রনাথ বিশ্বাস তার নিকটতম প্রতিদ্বন্দ্বী সিপিআই (এম) -এর জ্যোৎস্না সিকদারকে পরাজিত করেন।   তথ্যসূত্র   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:নদিয়া জেলার রাজনীতি
থাম্ব|কেফালুস যখন প্রোক্রিসকে হত্যা করে গ্রিক পুরাণে, প্রোক্রিস (প্রাচীন গ্রিক ভাষায়: Πρόκρις প্রোক্রিস্‌) ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। সে দেইওনেউসের পুত্র কেফালুসকে বিয়ে করে। তাদের কোনও সন্তান ছিল না। একদিন কেফালুস যখন বনে শিকার করছিল তখন ঊষাদেবী এয়স তাকে অপহরণ করে। এয়সের সাথে কেফালুস মিলিত হয় এবং এর ফলে ফাইথোন (হেলিয়সের পুত্র ফাইথোন নয়) নামে এক পুত্রের জন্ম হয়। পরবর্তীতে এক দুর্ঘটনায় কেফালুসের হাতে প্রোক্রিসের মৃত্যু হয়।  বিষয়শ্রেণী:গ্রিক পুরাণ বিষয়শ্রেণী:প্রেমের গল্প
বাব আল-মাকাম (     ) আলেপ্পোর অন্যতম ফটক । ত্রয়োদশ শতাব্দীর কাঠামোটি আল-আজিজ মুহাম্মদ তৈরি করেছিলেন । মধ্যযুগীয় সিরিয়ার বেশিরভাগ প্রবেশদ্বার থেকে এর নকশায় বিচ্যুতি সূচিত করে যে এর কাজটি সামরিকের চেয়ে আনুষ্ঠানিক ছিল। মধ্যযুগীয় আলেপ্পো (১৯৯৭) এর শক্তি ও ধার্মিকতা সংক্রান্ত কনস্ট্রাকশনগুলিতে ইয়াসের তাব্বা এই কয়েকটি পার্থক্যের বিবরণ দিয়ে উল্লেখ রয়েছে।  মাশহাদ আল-ডিক্কা ও মাশহাদ আল-হুসেন  তারা এই ফটকের চিত্র সম্ভাবনাকে আরও সৌন্দর্য্য বর্ধন করে যে আব্রাহামের শ্রদ্ধা হিসাবে কাজে লাগায় এবং  পূর্বের মাজারগুলির সাথে বৈপরীত্য বোধ করে। । Tabbaa, Yasser, 1997, Constructions of Power and Piety in Medieval Aleppo, The Pennsylvania State University Press, pp. 21.   বিবরণ  বাব আল- মাকাম পাড়ার সবচেয়ে সুন্দর নিদর্শনগুলি হ'ল: আল-হাওর্না পাড়ার প্রবেশ দ্বারে সাবিল আল-বাইক , এবং এটি সুন্দর সজ্জিত এবং লোহার জানালা দিয়ে সজ্জিত। ১৮২৮ খ্রি এটির নির্মাণকাজটি আহমেদ বাইক বিন ইব্রাহিম পাশা করেন । লেখাটি এখনও দেয়ালের পাশাপাশি আল-কাইম (আশেপাশে আল-কানা জলের বিতরণের স্থান) এ রয়েছে।  আল- সাবিল ছাড়াও আল- দিফতার স্কুল , এটি একটি প্রশস্ত বাড়ি যা পরে আবাসনের জন্য ব্যবহৃত হয়েছিল। ক্যাফে এবং বিল্ডিং সহ আশেপাশের অন্যান্য বিল্ডিংগুলি এখনও রয়েছে, যদিও বর্তমানে তাদের ব্যবহার পরিবর্তন হয়েছে। পাড়া-মহল্লায়, বুলগুর এবং মসুরের প্রাক্তন গ্রাইন্ডিংয়ের দুটি কক্ষপথ সম্প্রতি একটি আধুনিক বৈদ্যুতিক কলে রূপান্তরিত হয়েছে।  ফটকে প্রাথমিকভাবে তিনটি প্রবেশপথ বা তিন দরজা রয়েছে। প্রতিটি আলাদা শিরোনাম নিয়ে গঠিত দক্ষিণ ও বৃহৎ মধ্যবর্তী অংশটি নিবেদিত উত্তরণ এর যানবাহন ও পরেরটি অশ্বারোহী ও অপরটি কনভয়ের।  প্রতিটি পাশ দিয়ে সকল বিভাগ সকালের আলেপ্পোবাসী যাতায়া এর পথচারীরা এবং ট্রানজিট ভ্রমণকারীরা এবং বিশালাকার দরজা এর স্থান হিসেবে বাকি এর দরজা এর আলেপ্পো থেকে পুরাতন শহরের কেন্দ্র এবং বাব আল-মাকামের প্রান্তগুলি ইতিহাসের একটি অংশকে বিশ্বের অন্যতম প্রাচীন শহর এবং এর নিকটে, অনেকগুলি গুরুত্বপূর্ণ স্মৃতিসৌধ এবং ঐতিহাসিক ভবনের বর্ণনা দেয়।   তথ্যসূত্র   বিষয়শ্রেণী:অপর্যালোচিত অনুবাদসহ পাতা
ডিসি ইকোপার্ক, সাতক্ষীরা সাতক্ষীরা জেলার সদরের বাকালে অবস্থিত একটি মনমুগ্ধকর দর্শনীয় স্থান। এটি সর্বমোট ৫.৮০ একর জমির উপরে অবস্থিত। ইকোপার্কটি প্রতিষ্ঠিত হয় ২০১৮ সালে।   বিবরণ  ডিসি ইকোপার্ক সাতক্ষীরা সদরের বাকালে অবস্থিত একটি মনমুগ্ধকর দর্শনীয় স্থান। এটি সর্বমোট ৫.৮০ একর জমির উপরে অবস্থিত। ডিসি ইকোপার্ক প্রতিষ্ঠিত হয় ১ জানুয়ারী, ২০১৮ সালে। এই ইকোপার্কের প্রধান আকর্ষনসমুহের মধ্যে উল্লেখযোগ্য হুলোঃ শিশুদের জন্য আলাদা শিশু কর্ণার, পার্কের লেকে নৌকা ভ্রমনের সুযোগ, চিংড়ী চত্ত্বর, সাঁতার  কাটার জন্য প্লাটফর্ম। নির্ণেয়মান সুবিধাসমুহ হলোঃ শিশুদের খেলার মাঠ (শিশুপার্ক), বিশ্রামাগার, টয়লেট ইত্যাদি। এছাড়া পরিকল্পনাধীন উদ্যোগের মধ্যে অন্যতম হলোঃ শিশুদের জন্য আলাদা কর্ণার, ভাসমান রেস্তোরা, আধুনিক বিশ্রামাগার, ওয়াকওয়ে, মাঠ ভরাট কাজ, রেস্টুরেন্ট।    তথ্যসূত্র   বিষয়শ্রেণী:সাতক্ষীরা জেলার দর্শনীয় স্থান
মাতা আর্মেনিয়া ( Mayr Hayastan) একজন মহিলা জাতীয় ব্যক্তিত্বের স্মৃতিস্তম্ভ মূর্তি, এটি আর্মেনিয়ার গুমরি শহরে অবস্থিত। এটি ইয়েরেভেন এ অবস্থিত মাতার আর্মেনিয়া এর স্মৃতিস্তম্ভের সমতুল্য। এটি ১৯৭৫ সালে গুমরি শহরের এক পাহাড়ের পশ্চিমে নির্মিত হয়েছিল। মাতা আর্মেনিয়া এর ভাস্কররা ছিলেন আরা সার্গসিয়ান এবং ইয়ারম ওয়ার্টানিয়েন। এবং স্থাপত্যশিল্পী ছিলেন রাফিক ইয়েহওহান।   তথ্যসূত্র
সিনহা মোহাম্মদ রাশেদ খানকে খুন বা মেজর সিনহাকে খুন হল বাংলাদেশের একটি আলোচিত হত্যাকাণ্ড। ২০২০ সালের ৩১ জুলাই বাংলাদেশ সময় রাত ৯ টায় কক্সবাজারের টেকনাফে মেরিন ড্রাইভ সড়কের শামলাপুর চেকপোস্টে পুলিশের গুলিতে বাংলাদেশ সেনাবাহিনীর অবসরপ্রাপ্ত মেজর সিনহা মোহাম্মদ রাশেদ খান, পিএসসি নিহত হন। এই হত্যাকাণ্ড বাংলাদেশে ব্যাপক সমালোচনার সৃষ্টি করে।   জীবনী   সিনহা মোহাম্মদ রাশেদ খান সেনাবাহিনীর একজন অবসরপ্রাপ্ত কর্মকর্তা ছিলেন। ৫১তম বিএমএ লং কোর্সে যোগদান করেন। ২০১৮ সালে সেনাবাহিনী থেকে তিনি স্বেচ্ছায় অবসর গ্রহণ করেন। তিনি ১৯৮৪ সালে চাঁদপুর জেলার ফরিদগঞ্জ উপজেলার এক সম্রান্ত মুসলিম পরিবারে জন্মগ্রহণ করেন। বিএএফ শাহীন কলেজ থেকে তিনি এসএসসি এবং রাজউক উত্তরা মডেল কলেজ থেকে তিনি এইচএসসি পাশ করেন। তার বাবা ছিলেন একজন সরকারী কর্মকর্তা। তার পিতা সর্বশেষ অর্থ মন্ত্রণালয়ের উপ-সচিব ছিলেন। ২০০৭ সালে তিনি মৃত্যূবরণ করেন। তিন ভাই-বোনের মধ্যে সিনহা ছিলেন মেজো। তাদের গ্রামের বাড়ি চাঁদপুর জেলার ফরিদগঞ্জে। তার নিজস্ব ইউটিউব চ্যানেলে একটি "জাস্ট গো" নামে প্রমাণ্যচিত্রের কাজেই তিনি কক্সবাজার অবস্থান করছিলেন।   হত্যার ধরন  ২০২০ সালের ৩১ জুলাই বাংলাদেশ সময় রাত ৯ টা ২৫ মিনিটে মেজর মোহাম্মদ রাশেদকে গুলি করে হত্যা করা হয়। বাহারছড়া পুলিশ ফাঁড়ির ইনচার্জ লিয়াকত আলী ৪ টি গুলি করে তাকে হত্যা করেন। লিয়াকত আলী পুলিশের বিশেষ দল সোয়াটের সদস্য। তাকে গুলি করার আদেশ দেন টেকনাফ থানার ওসি প্রদীপ কুমার দাশ। গুলিবিদ্ধ অবস্থায় রাস্তায় পড়ে ছিলেন মেজর সিনহা। তার মৃত্যু নিশ্চিত করতে পরবর্তীতে ওসি প্রদীপ কুমারও ২টি গুলি করেন।  প্রায় পৌনে এক ঘণ্টা পর একটি ট্রাকে করে তাকে হাসপাতাল নেয়া হয়। কিন্তু তার আগেই তিনি মৃত্যুবরণ করেন।  সমাধিস্থল    বিচার প্রক্রিয়া  হত্যাকাণ্ডের পর সেনাবাহিনী এবং পুলিশ বাহিনীর মধ্যে উত্তেজনার সৃষ্টি হয়। এটি লক্ষ্য করে স্বরাষ্ট্র মন্ত্রণালয় একটি তদন্ত কমিটি গঠন করে। এরপর ৫ আগস্ট মেজর সিনহার বোন টেকনাফ থানার তৎকালীন ভারপ্রাপ্ত কর্মকর্তা (ওসি) প্রদীপ কুমার দাশ এবং উপ-পরিদর্শক লিয়াকত আলীসহ ৯ জনের বিরুদ্ধে মামলা করেন। ৯ জনকেই দায়িত্ব থেকে প্রত্যাহার করা হয়। এই মামলায় বর্তমানে ৭ জন আসামী কারাগারে রয়েছেন।  গত ২৭ আগস্ট আদালতে স্বীকারোক্তিমূলক জবানবন্দি দেন এপিবিএনের তিন সদস্য এসআই মো. শাহজাহান, কনস্টেবল মো. রাজীব ও মো. আব্দুল্লাহ। একই মামলায় টেকনাফ থানার বরখাস্ত হওয়া ওসি প্রদীপ ও এসআই নন্দদুলাল রক্ষিতকে তদন্তকারী সংস্থা হিসেবে  র‍্যাব জিজ্ঞাসাবাদ করে। ৩০ আগস্ট মামলার প্রধান আসামি টেকনাফের বাহারছড়া পুলিশ ফাঁড়ির সাবেক ইনচার্জ লিয়াকত আলী সাবেক মেজর সিনহা হত্যার দায় স্বীকার করে আদালতে জবানবন্দি দেন।   ২০২২ সালের ৩১ জানুয়ারি আদালত ১৫ জন অভিযুক্তের রায় ঘোষণা করে। রায়ে প্রদীপ এবং লিয়াকতকে মৃত্যুদণ্ড, ছয়জনকে যাবজ্জীবন কারাদণ্ড এবং সাতজনকে খালাস প্রদান করে। এছাড়াও যাবজ্জীবন ছয়জন প্রত্যেককে ৫০ হাজার টাকা করে জরিমানা করা হয়, অনাদায়ে আরও ছয় মাসের কারাদণ্ডের আদেশ দেওয়া হয়।   প্রতিক্রিয়া  এই ঘটনার পরপরই পুলিশের মহাপরিদর্শক বেনজীর আহমেদ এবং তৎকালীন সেনাপ্রধান আজিজ আহমেদ ঘটনাস্থল পরিদর্শন করেন। ৫ আগস্ট  ২০২০ তারিখ এক সংবাদ সম্মেলনে অবসরপ্রাপ্ত সেনা সদস্যদের সংগঠন "রিটায়ার্ড আর্মড ফোর্সেস অফিসার্স অ্যাসোসিয়েশন-রাওয়া" দ্রুত বিচার ট্রাইব্যুনালে সিনহা হত্যা মামলার বিচার দাবি করে তা দ্রুত নিস্পত্তির আহ্বান জানায়।   তথ্যসূত্র    বহিঃসংযোগ     বিষয়শ্রেণী:বাংলাদেশে গুপ্তহত্যা বিষয়শ্রেণী:২০২০-এ বাংলাদেশে অপরাধ বিষয়শ্রেণী:বাংলাদেশে পুলিশি নৃশংসতা বিষয়শ্রেণী:২০২০-এ বাংলাদেশে খুন
মার্থা আনকোমাহ একজন ঘানায়ীয় চলচ্চিত্র অভিনেত্রী ও উদ্যোক্তা     ব্যক্তিগত জীবন এবং শিক্ষা  আনকোমাহ ঘানার আক্রাতে জন্মগ্রহণ করেছিলেন, মায়ের প্রথম সন্তান হিসাবে, আনকোমা তার শৈশবকালে বেশ কয়েকটি চ্যালেঞ্জের মুখোমুখি হওয়ার কথা স্মরণ করেন।  তিনি আদাব্রকা প্রেসবিটারিয়ান জুনিয়র হাই স্কুল, ল্যাবোন সিনিয়র হাই স্কুল এবং জয়ি বিশ্ববিদ্যালয় কলেজের প্রাক্তন ছাত্র।    তথ্যসূত্র    বহিঃসংযোগ     বিষয়শ্রেণী:১৯৮০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:আক্রার ব্যক্তি বিষয়শ্রেণী:ঘানায়ীয় টেলিভিশন অভিনেত্রী বিষয়শ্রেণী:ঘানায়ীয় চলচ্চিত্র অভিনেত্রী বিষয়শ্রেণী:ঘানায়ীয় খ্রিস্টান